PATVIRTINTA

Utenos rajono savivaldybės administracijos

Švietimo, sporto ir jaunimo reikalų skyriaus

vedėjo 2019-03-26 įsakymu Nr. V– 4

**UTENOS RAJONO SAVIVALDYBĖS 2018 M. ŠVIETIMO BŪKLĖS IR PAŽANGOS ATASKAITA**

Utenos rajono savivaldybės 2018 metų švietimo pažangos ataskaita parengta atsižvelgiant į Lietuvos Respublikos Seimo patvirtintos Valstybinės švietimo 2013–2022 metų strategijos II prioritetinę kryptį „Švietimo kokybės kultūra“, kur numatytose veiklos kryptyse pažymėta, jog mokyklų savininko teises ir pareigas įgyvendinančios institucijos turi numatyti ir planuoti metinės pažangos skelbimą. Ataskaita parengta atsižvelgiant į Geros mokyklos koncepcijos nuostatas, Utenos rajono savivaldybės švietimo stebėsenos rodiklius, bendrojo ugdymo mokyklų veiklos kokybės įsivertinimo ataskaitas, ŠVIS, Brandos egzaminų, Pagrindinio ugdymo pasiekimų patikrinimo, Nacionalinio mokinių pasiekimų patikrinimo ir Utenos rajono savivaldybės administracijos turimus duomenis.

Utenos rajono savivaldybės švietimo prioritetas - plėtoti šiuolaikišką, modernią švietimo sistemą, užtikrinant ugdymo kokybę ir užimtumą. Utenos rajono savivaldybės tarybos patvirtinti pagrindiniai dokumentai, kuriais vadovaujantis tobulinama Utenos rajono savivaldybės švietimo sistema, Utenos rajono savivaldybės strateginis plėtros planas 2018-2024 metams, Utenos rajono savivaldybės strateginis veiklos planas 2018-2020 metams ir Utenos rajono savivaldybės bendrojo ugdymo mokyklų tinklo pertvarkos planas 2015-2020 metams.

2017-2018 m. m. Utenos rajono savivaldybės bendrojo ugdymo mokyklose mokėsi 3911 mokinių, o ikimokyklinio ugdymo įstaigose - 1154 vaikai. Savivaldybėje veikė 25 švietimo įstaigos: 4 gimnazijos, 4 progimnazijos, 3 pagrindinės (viena iš jų – specialiojo ugdymo) ir 3 pradinės mokyklos ( 2 - mokyklos- vaikų darželiai), veikia 6 ikimokyklinio ugdymo, 4 neformaliojo vaikų švietimo mokyklos bei 1 pagalbos mokyklai, mokytojui ir mokiniui švietimo įstaiga. Ikimokyklinio ir priešmokyklinio ugdymo programas vykdė 14 Utenos rajono savivaldybės švietimo įstaigų (kaimo gimnazija, pagrindinės mokyklos, daugiafunkcis centras, mokyklos -darželiai ir ikimokyklinio ugdymo institucijos)

Utenos rajono savivaldybės administracijos Švietimo, sporto ir jaunimo reikalų skyrius, įgyvendindamas skyriaus nuostatuose nustatytas funkcijas, administracijos direktoriaus pavedimus ir įpareigojimus, vykdė įvairias veiklas, bendradarbiavo su savivaldybės administracijos struktūriniais padaliniais. Kaip ir ankstesniais metais, vienas svarbiausių skyriaus uždavinių – koordinuoti ir administruoti Utenos rajono savivaldybei pavaldžių mokyklų ir pagalbos mokiniui, mokytojui ir mokyklai įstaigų veiklą.

**ŠVIETIMO KONTEKSTAS**

|  |  |  |  |
| --- | --- | --- | --- |
| Rodiklis | Siekinys 2020 m. | Pasiektas rezultatas 2018 m. | Išvados ir komentaras |
| Švietimo įstaigų tinklo pertvarka | Maksimali rodiklio reikšmė - 100 proc.  Prieinamumo ir lygių galimybių užtikrinimas - 100 proc. | Bendrojo ugdymo mokyklų tinklo pertvarkos 2016-2020 metams plano priemonės įgyvendinamos 100 proc. Kasmet vykdoma bendrojo plano stebėsena, koreguotas planas teikiamas tvirtinti Utenos rajono savivaldybės tarybai. | 2018 m. bendrojo ugdymo mokyklų tinklas nebuvo numatytas pertvarkyti. Užtikrinant teikiamų švietimo paslaugų koordinavimą, Utenos rajono pedagoginė psichologinė tarnyba prijungta prie Utenos švietimo centro. |
| Užtikrinamos lygios pradžios mokymosi galimybės. 0-6 m. vaikų ugdymosi poreikis ikimokyklinio ugdymo įstaigose patenkinamas 100 proc. 2018 m. daugiau nei 75 proc. visų 0-6 m. amžiaus vaikų lanko ikimokyklinį ugdymą teikiančias įstaigas. | Centralizuotai priimat vaikus ugdytis pagal ikimokyklinio ugdymo programas, vietų savivaldybėje rajono įstaigose pakanka. |
| Patenkinami pavėžėjimo į mokyklas poreikiai 100 proc. | Maršrutiniais autobusais į mokyklas ir atgal į namus buvo pavežama apie 380 mokinių (10,1 proc. visų rajono mokinių), sutartys dėl mokinių pavežimo pasirašytos su 10 šalies autobusų parkų. Savivaldybės keliais važinėja 14 mokinių vežiojimui skirtų autobusų, į mokyklas vežama virš 400 mokinių (10,7 proc. visų rajono mokinių). Taip pat jais pavežami ikimokyklinio ir priešmokyklinio ugdymo grupes lankantys vaikai. |
| Tenkinamas specialiųjų ugdymosi poreikių turinčių mokinių ugdymas savivaldybės bendrojo ugdymo ir ikimokyklinio ugdymo mokyklose 100 proc. | Mokyklų bendrojo ugdymo klasėse mokėsi 668 specialiųjų ugdymosi poreikių turintys mokiniai arba 17,8 proc. nuo visų rajono savivaldybėje besimokančių mokinių; ikimokyklinio ugdymo įstaigose - 220 specialiųjų ugdymosi poreikių turinys vaikai. Utenos specialiojoje mokykloje-daugiafunkciame centre ugdomi 29 mokiniai, turintys didelius ir labai didelius ugdymosi poreikius. |
| Mokyklų atvirumas | Maksimali rodiklio reikšmė - 100 proc.  Visos bendrojo ugdymo mokyklos skelbia savo pažangos ataskaitas ŠVIS`e, metines veikos ataskaitas mokyklos interneto svetainėje. Neformaliojo švietimo įstaigos viešai skelbia veiklos kokybės vertinimo ataskaitas. | 2018 m. pažangos atskaitas ŠVIS`e paskelbė 69 proc. savivaldybės mokyklų. Teikiamų atskaitų dalis nuo 2014 m. iki 2017 m. didėjo: 2014 m. – 29 proc., 2015 m.- 59 proc., 2016 m. - 64 proc., 2017 m.- 85 proc. Mokyklos metinės veiklos ataskaitas už 2018 m. interneto svetainėse paskelbė 85 proc. mokyklų. | Siekis, kad visos mokyklos įsivertintų ir skelbtų savo pažangos ataskaitas ir metinės veiklos ataskaitas bendruomenei, nes ataskaitų viešas skelbimas – vienas iš atviros mokyklos požymių. |
| 2018 m. savivaldybėje vykdytas visų neformaliojo vaikų švietimo mokyklų išorinis veiklos kokybės vertinimas, ataskaitos paskelbtos ŠVIS`e. | Neformaliojo vaikų švietimo veiklos kokybės įsivertinimas buvo atliktas dalyvaujant ŠMM inicijuotame eksperimentiniame Neformaliojo vaikų švietimo kokybės užtikrinimo metodikos taikymo projekte. |
| Neformaliojo švietimo prieinamumas | Maksimali reikšmė- 80 proc. | Kiekvienais metais didėja savivaldybės mokinių dalis, besinaudojančių neformaliojo vaikų švietimo galimybėmis mokykloje ir kitose neformalųjį vaikų švietimo teikiančiose įstaigose: 2015 m. – 33,8 proc., 2016 m. – 47,6 proc., 2017 m.- 72 proc., 2018 m.- 75,4 proc. | 2018 m. Neformalaus vaikų švietimo programoms, kurios finansuojamos iš ES struktūrinių fondų projekto „Neformaliojo vaikų švietimo paslaugų plėtra“ savivaldybei skirta 128,6 tūkst. eurų. Akredituotos ir įgyvendinamos 46 programos, kurias teikia 34 teikėjai: 24 laisvieji mokytojai, 3 viešosios įstaigos, 2 asociacijos ir 3 biudžetinės įstaigos. Pirmą pusmetį programose dalyvavo 1360 mokinių (34,8 proc. savivaldybėje besimokančių mokinių), vieno vaiko ugdymui skiriama 13,5 eurų. Antrąjį metų pusmetį dalyvavo 1300 mokinių (34,7 proc. mokinių), skirta po 14,15 Eur. Išsiplėtė Neformalaus vaikų švietimo veiklų spektras, didėjo vaikų popamokinis užimtumas. |
| Buvo organizuota 17 vaikų vasaros poilsio stovyklų, stovyklose dalyvavo 402 vaikai. | Savivaldybės vaikų vasaros poilsiui skirta 27,7 tūkst. eurų. Vaikų vasaros poilsiui ir jaunimo užimtumui savivaldybė skyrė 11,3 tūkst. eurų. Organizuotos 6 stacionarios ir 11 dieninių stovyklų. Stovyklų darbuotojams talkino 29 savanoriai. |

**MOKYMASIS**

|  |  |  |  |
| --- | --- | --- | --- |
| Rodiklis | Siekinys 2020 m. | Pasiektas rezultatas 2018 m. | Išvados ir komentaras |
| Mokymosi kokybės užtikrinimas | Siekis, kad dauguma mokymosi rezultatų būtų aukštesni nei šalies vidurkis | Pagrindinio ugdymo lietuvių kalbos ir literatūros pasiekimų patikrinime aukštesnįjį lygį pasiekė 17,3 proc. savivaldybės mokinių (šalyje – 12,4 proc.)  Pagrindinio ugdymo lietuvių kalbos ir literatūros pasiekimų patikrinime pagrindinį lygį pasiekė 54,6 proc. savivaldybės mokinių (šalyje – 53,6 proc.) | Pagrindinio ugdymo lietuvių kalbos ir literatūros pasiekimų patikrinime pagrindinį ir aukštesnįjį lygį pasiekė 71,9 proc., ir tai ženkliai aukštesnis rezultatas nei šalyje (66 proc.).  Patenkinamo lygio nepasiekė 7,8 proc. savivaldybės mokinių (šalyje- 7,3 proc.).  Pagrindinio ugdymo lietuvių kalbos ir literatūros pasiekimų patikrinime pagrindinį ir aukštesnįjį lygį pasiekusių savivaldybės mokinių dalis: 2014 m.-70,7 proc., 2015 m.- 69,4 proc., 2016 m.-74,5 proc., 2017 m. – 70,6 proc.  Kiekvienais metais savivaldybėje Pagrindinio ugdymo pasiekimų lietuvių kalbos ir literatūros rezultatai aukštesni nei šalies. |
| Pagrindinio ugdymo matematikos pasiekimų patikrinime aukštesnįjį lygį pasiekė 6,1 proc. savivaldybės mokinių (šalyje – 6,2 proc.)  Pagrindinio ugdymo matematikos pasiekimų patikrinime pagrindinį lygį pasiekė 30,6 proc. savivaldybės mokinių (šalyje – 29 proc.) | Pagrindinio ugdymo matematikos pasiekimų patikrinime pagrindinį ir aukštesnįjį lygį pasiekė 36,7 proc. savivaldybės mokinių ir tai panašus rezultatas kaip šalyje (35,2 proc.).  Patenkinamo lygio nepasiekė 29,8 proc. savivaldybės mokinių (šalyje- 28,7 proc.).  Pagrindinio ugdymo matematikos pasiekimų patikrinime pagrindinį ir aukštesnįjį lygį pasiekusių savivaldybės mokinių dalis: 2014 m.-53,3 proc., 2015 m.- 39,3 proc., 2016 m.-45,3 proc., 2017 m. – 48,2 proc.  2014 - 2017 m. pagrindinio ugdymo matematikos pasiekimų patikrinimo rezultatai žemesni nei šalies. |
| Valstybinį lietuvių kalbos ir literatūros brandos egzaminą aukštesniuoju lygiu (86-100 balų) išlaikė 12 proc. abiturientų (šalyje – 11,23 proc.), pagrindiniu lygiu (35-85 balai) išlaikė 53,49 proc. abiturientų (šalyje – 47,47 proc.). | 2014- 2017 metais lietuvių kalbos ir literatūros brandos egzaminų rezultatai (mokinių, gavusių 36-100 balų įvertinimai) aukštesni nei šalies. |
| Valstybinį matematikos brandos egzaminą aukštesniuoju lygiu (86-100 balų) išlaikė 3,38 proc. abiturientų (šalyje – 6,49 proc.), pagrindiniu lygiu (35-85 balai) išlaikė 29,96 proc. abiturientų (šalyje – 30,38 proc.). | Pastaraisiais 2014- 2017 metais matematikos brandos egzaminų rezultatai žemesni nei šalies. |
| Mokymosi sėkmingumas | Maksimali reikšmė- 97 proc.  Siekis, kad kuo daugiau jaunuolių įgytų vidurinį išsilavinimą | Pagrindinį išsilavinimą įgijo 96,3 proc. baigusiųjų (šalyje - 91,6 proc.), iš jų tęsia mokslą gimnazijose ir profesinėse mokyklose 96,9 proc.. | Kiekvienais metais dalis mokinių, įgijusių pagrindinį išsilavinimą didėja. Pvz. 2014 m.-94,2 proc., 2015 m. - 96,1 proc. Mažėja savivaldybės mokinių, įgijusių pagrindinį išsilavinimą, dalis tęsiančių mokslą profesinėse mokyklose. |
| Vidurinį išsilavinimą įgijo 95,4 proc. baigusiųjų gimnazijas (šalyje - 89,3 proc.), iš jų tęsia mokslą -72,1 proc. | Daigiausiai baigusiųjų gimnazijas mokinių 2018 m. pasirinko Lietuvos univesitetus (31,8 proc.), kolegijas (26,5 proc.), profesines mokyklas (9,5 proc.). Į kitų šalių univesitetus įstaojo 3,5 proc. baigusiųjų.  Panagrinėjus statistinius duomenis, galime teigti, kad mažėja jaunuolių, įgijusių vidurinį išsilavinimą ir renkasi studijas universitetuose bei kolegijose, bet auga skaičius pasirinkusiųjų studijas profesinėse mokyklose. Nemaža dalis baigusiųjų įsidarbina ar atlieka karo tarnybą. |

**ŠVIETIMO IŠTEKLIAI**

|  |  |  |  |
| --- | --- | --- | --- |
| Rodiklis | Siekinys 2020 m. | Pasiektas rezultatas 2018 m. | Išvados ir komentaras |
| Papildomas švietimo finansavimas | Maksimali reikšmė- 100 proc.  Siekti, kad visos mokyklos dalyvautų projektuose | Šalies ir tarptautiniuose švietimo projektuose 2018 m. dalyvavo 12 bendrojo ugdymo mokyklų. | 91,7 proc, bendrojo ugdymo mokyklų dalyvauja 41 šalyje vykdomame projekte. 6 mokyklos („Saulės“, Dauniškio, Adolfo Šapokos gimnazijos, Krašuonos, Rapolo Šaltenio ir Vyturių progimnazijos) aktyviai rengia, įgyvendina ir dalyvauja tarptautiniuose edukaciniuose projektuose. |
| Švietimo žmogiškieji ištekliai | Maksimali reikšmė- 60 proc.  Siekti, kad didėtų mokytojų darbo užmokestis ir skaičius dirbančių visu etatu. | Savivaldybėje 1000 ir daugiau eurų uždirba 176 mokytojai (45,2 proc.) dirbančiųjų bendrojo ugdymo mokyklose mokytojų | Savivaldybėje 93 (23,9 proc.) bendrojo ugdymo mokyklų mokytojai uždirba iki 499 eurų, nes dirba nepilnu darbo krūviu. |